El Último Tour Del Mundo
El Último Tour Del Mundo – trečiasis Puerto Riko atlikėjo Bad Bunny studijinis albumas, išleistas 2020 m. lapkričio 27 d., praėjus vos devyniems mėnesiams nuo ankstesniojo jo albumo „YHLQMDLG“. Įrašui pristatyti išleisti šeši singlai: „Dakiti“, „Yo Visto Así“, „Hoy Cobré“, „Booker T“, „La Noche de Anoche“ ir „Te Deseo Lo Mejor“. Albumas susilaukė kritikų pripažinimo bei buvo komerciškai sėkmingas. JAV per pirmąją savaitę parduota per 116 tūkstančių kopijų ir albumas debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. Taip pat, tai buvo pirmasis tik ispanų kalba atliekamas albumas, užėmęs pirmąją reitingo vietą. 2022 m. vykusiuose „Grammy“ apdovanojimuose „El Último Tour Del Mundo“ laimėjo apdovanojimą už geriausią „música urbana“ žanro albumo kategorijoje.